Nagyacsád Község Önkormányzat Képviselő-testületének

2/2014. (II.5.) önk. rendeletének

1. melléklete

MEGÁLLAPODÁS

Amely létrejött Nagyacsád Község Önkormányzata – képviselő: ……… polgármester – és a ……………………………….. – képviselő: …………………….. – között (továbbiakban: Támogatott) ………………………. biztosított önkormányzati támogatás felhasználása tárgyában:

1.) Felek rögzítik, hogy Nagyacsád Község Önkormányzat Képviselő-testülete…../……. (…..) számú határozatával a 2.) pont szerinti jogcímen elszámolási kötelezettséggel a ……………………………. részére ……….. Ft, azaz …………………………. forint önkormányzati támogatást biztosít. A támogatás szakfeladatrend szerinti besorolása: …………………...

2.) A támogatást a Támogatott a következő kifizetésekre használhatja fel:

- …………………………………. ………….. Ft

- …………………………………. ………….. Ft

Egyszeri támogatásnál alkalmazandó szövegrész: 

A támogatás a megállapodás aláírását követően, igénybejelentés alapján vehető igénybe.

Éves tevékenység támogatásnál alkalmazandó szövegrész: 

A támogatás két egyenlő részben, az első rész az I. félévben, a második rész a július 1. napot követően vehető igénybe. A támogatás második része akkor fizethető ki, ha Támogatott a támogatás első részével maradéktalanul elszámolt.

3.) A támogatást a Nagyacsád Község Önkormányzata a Támogatottnak az ……………………………………. vezetett …………..-……………..-…………….számú számlájára igénybejelentés alapján utalja át.

4.) Támogatott tudomásul veszi, hogy az önkormányzati támogatás a 2.) pontban megjelölt költségekre használható fel. A felhasználásról támogatási célonként, a támogatás összegét elérő, támogatott nevére kiállított számla másolatainak benyújtásával, a támogatás kiutalását követő

Egyszeri támogatásnál alkalmazandó szövegrész: 

30 napon belül kell elszámolni.

Éves tevékenység támogatásnál alkalmazandó szövegrész: 

6 hónapon belül kell elszámolni. További támogatás az elszámolás lezárását követően folyósítható.

5.) Támogatott tudomásul veszi, hogy az Önkormányzat megbízott dolgozója, illetve belső ellenőre a Támogatott részére megállapított támogatás felhasználását a helyszínen is ellenőrizheti. A benyújtott bizonylatoknak meg kell felelniük a 2000. évi C. törvény (Számviteli Törvény) előírásainak.

6.) Támogatott tudomásul veszi, hogy amennyiben tevékenysége során az önkormányzatnak bárminemű kárt okoz, a megállapodásban rögzített, még ki nem utalt összeg folyósítása felfüggesztésre kerül.

7.) Támogatott jelen megállapodás aláírásával tudomásul veszi, hogy

- az Állami Számvevőszék vizsgálhatja a támogatás felhasználását, jelen megállapodást, és a támogatás felhasználása során keletkező további megállapodásokat;

- Támogató a támogatás jelen megállapodásban foglalt közérdekű adatait (támogatott neve, támogatás célja, összege, a támogatott program időpontja, helyszíne) nyilvánosságra hozza;

- a Ptk. 81.§ (3) bekezdése értelmében nem minősül üzleti titoknak a támogatás felhasználásával kapcsolatos adat, valamint az az adat, amelynek megismerését, vagy nyilvánosságra hozatalát külön törvény közérdekből elrendeli;

- kérésre a Támogatott a jelen jogviszonnyal összefüggő, és a Ptk. 81.§ (4) bekezdése alapján közérdekből nyilvánosnak minősülő adatokra vonatkozóan köteles tájékoztatást adni;

- a támogatott civil szervezetek kötelesek a szerződés megkötésekor átadott dokumentumokban (szervezet bírósági bejegyzéséről szóló végzés, hatósági engedélyek, Alapító Okirat) bekövetkezett változásról 8 (nyolc) napon belül írásban tájékoztatást adni, szükség esetén a szerződés módosítását kezdeményezni;

- a támogatásból nyújtott természetbeni juttatások illetve reprezentációs kiadások után fizetendő terheket a támogatás végső felhasználója fizeti meg.

8.) Támogatott nyilatkozik, hogy az egyesülési jogról, a közhasznú jogállásról, valamint a civil szervezetek működéséről és támogatásáról 2011. évi CLXXV. törvény előírásainak megfelel, támogatások fogadására jogosult és köztartozása nincs.

Magánszemély támogatott esetében a 8. pont törlendő

9.) A megállapodásban nem szabályozott kérdésekben a Polgári Törvénykönyv rendelkezéseit kell irányadónak tekinteni. Jogvita esetén a szerződő felek a Pápai Járásbíróság kizárólagos illetékességét kötik ki.

10). Jelen támogatási megállapodás az aláírás napján lép hatályba.

11). A Felek a jelen megállapodásban foglalt feltételekkel egyetértenek, azokat közösen értelmezték, és a megállapodást, mint akaratukkal mindenben egyezőt, cégszerűen jóváhagyólag aláírták.

Nagyacsád, 20. ………………………………………

……………





 …………………….

polgármester






 Támogatott

Pénzügyi ellenjegyzés: 201.. ……………… ….

…………………………………………….

pénzügyi ellenjegyző

